Գեորգի Սուդակով

**Գեորգի Վիկտորովիչ Սուդակով** (, ), ուկրաինացի ֆուտբոլիստ, Դոնեցկի «Շախտյորի» և Ուկրաինայի հավաքականի կիսապաշտպան։ 2024 թվականի Եվրոպայի առաջնության մասնակից։

## Ակուբային կարիերա
### Վաղ տարիներ
Ծնվել է 2002 թվականի սեպտեմբերի 1-ին Լուգանսկի մարզի Բրյանկայում։ Սովորել է Բրյանկայի «Սոկոլ» մանկապատանեկան ֆուտբոլային դպրոցում։ 2014 թվականին Խարկովի թիվ 20 դպրոցի թիմի կազմում հանդես է եկել «Կոկա-Կոլայի Կաշվե գնդակ գավաթին» U-12 մրցաշարում, որտեղ դարձել է գնդակի ձեռնածություն վարժության հաղթող։ Ուկրաինայի մանկապատանեկան ֆուտբոլային լիգայում հանդես է եկել Խարկովի «Մետալիստում» (2014-2017) և Դոնեցկի «Շախտյորում» (2017-2019)՝ 2018/19 մրցաշրջանում «հանքափորների» հետ դարձել Է Ուկրաինայի մինչև 17 տարեկանների չեմպիոն և ճանաչվել եզրափակիչ մրցաշարի լավագույն ֆուտբոլիստց։ Բացի այդ, մրցաշրջանի արդյունքներով Գեորգի Սուդակովին ճանաչել են 2002 թվականին ծնված ֆուտբոլիստների շրջանում հարձակողական պլանի լավագույն խաղացող։

### «Շախտյոր» (Դոնեցկ)
2018/19 մրցաշրջանում նորամուտը նշել է Ուկրաինայի պատանեկան առաջնությունում, իսկ հաջորդ մրցաշրջանում՝ երկրի երիտասարդական առաջնությունում:

2018 թվականի սեպտեմբերի 19-ին իր նորամուտը նշել է պատանեկան Չեմպիոնների լիգայում գերմանական «Հոֆենհայմի» դեմ խաղում (1:2)։

2020 թվականի հոկտեմբերի 21-ին Չեմպիոնների լիգայի խմբային փուլի շրջանակներում Մադրիդի «Ռեալի» դեմ խաղից առաջ «Շախտյորի» մի շարք խաղացողներ COVID-19-ի պատճառով դուրս են մնացել և չեն կարողացել մասնակցել հանդիպմանը: «Հանքագործների» գլխավոր մարզիչ Լուիշ Կաշտրուն Սուդակովին ընդգրկել է խաղի հայտացուցակում։ 18-ամյա ֆուտբոլիստը խաղադաշտ է դուրս եկել 86-րդ րոպեին՝ Դենտինյոյի փոխարեն։

Ուկրաինայի առաջնությունում նորամուտը կայացել է 2020 թվականի հոկտեմբերի 24-ին Պոլտավայի «Վորսկլայի» դեմ խաղում (1:1)։ Ուկրաինայի առաջնությունում «Շախտյորի» կազմում առաջին գոլը խփել է 2020 թվականի հոկտեմբերի 30-ին «Մարիուպոլի» դեմ տնային խաղում (4:1)։

Սուդակովը Իգոր Յովիչևիչի գլխավորությամբ 2021/22 մրցաշրջանն ավարտել է բոլոր մրցաշարերում անցկացրած 14 խաղով՝ դառնալով 4 գոլի հեղինակ։

2022/23 մրցաշրջանում ակումբային մակարդակում անցկացրել է 39 հանդիպում՝ դառնալով 5 գոլի և 11 գոլային փոխանցման հեղինակ: Մասնակցել է ՈՒԵՖԱ-ի Չեմպիոնների լիգայի 2022/23 մրցաշրջանի խմբային փուլի բոլոր վեց հանդիպումներին, կատարել է երկու արդյունավետ փոխանցում, ինչպես նաև հայտնվել է ՈՒԵՖԱ-ի վարկածով Տարվա լավագույն 40 երիտասարդ տաղանդների թվում։

2023 թվականի հոկտեմբերի 25-ին Չեմպիոնների լիգայի 2023/24 խաղարկության խմբային փուլի երրորդ տուրի՝ «Բարսելոնայի» դեմ խաղում, մրցաշարում աչքի է ընկել մեկնարկային գոլով և ճանաչվել հանդիպման լավագույն խաղացող (2:1)։ 2024 թվականի ապրիլի 3-ին գոլային փոխանցում և առաջին դուբլ է կատարել «հանքափորների» համար Ուկրաինայի գավաթի «Չորնոմորեցի» դեմ խաղում և օգնել է թիմին դուրս գալ մրցաշարի եզրափակիչ (4:1)։

## Կարիերա հավաքականում
Խաղացել Է Չեխիայի դեմ Ուկրաինայի մինչև 15 տարեկանների հավաքականի առաջին պաշտոնական խաղում, որը կայացել է 2017 թվականի մայիսի 23-ին (0:1)։ Մինչև 16 տարեկանների հավաքականի կազմում 2018 թվականի մայիսին դարձել Է Սերբիայի Միլյան Միլյանիչի մրցաշարի հաղթող։

2018 թվականի օգոստոսին Ուկրաինայի մինչև 17 տարեկանների հավաքականի կազմում գլխավոր մարզիչ Վլադիմիր Եզերսկու գլխավորությամբ դարձել է Բաննիկովի հուշամրցաշարի հաղթող։ Մինչև 17 տարեկանների հավաքականի կազմում Եվրոպայի 2019 թվականի առաջնության ընտրական մրցաշարում անցկացրել է 6 հանդիպում և խփել 4 գոլ (երեքը՝ Ջիբրալթարի, մեկը՝ Բոսնիա և Հերցեգովինայի դարպաս)։

2020 թվականի հոկտեմբերին Ուկրաինայի երիտասարդական հավաքականի գլխավոր մարզիչ Ռուսլան Ռոտանը Սուդակովին հրավիրել էր մասնակցելու Եվրոպայի 2021 թվականի առաջնության ընտրական մրցաշարի խաղերին։ Այնուամենայնիվ, Սուդակովին չի հաջողվել խաղալ երիտասարդական հավաքականում, քանի որ խաղից առաջ նրա մոտ COVID-19 էր հայտնաբերվել։

2021 թվականի ապրիլի 30-ին ստացել է իր առաջին հրավերը Ուկրաինայի հավաքական գլխավոր մարզիչ Անդրեյ Շևչենկոյի կողմից՝ մասնակցելու Բահրեյնի, Հյուսիսային Իռլանդիայի և Կիպրոսի հավաքականների դեմ ընկերական խաղերին՝ նախապատրաստվելով 2020 թվականի Եվրոպայի առաջիկա առաջնությանը։ 2021 թվականի մայիսի 23-ին 18 տարեկանում նորամուտն է նշել Ուկրաինայի հավաքականում Բահրեյնի հավաքականի դեմ տնային ընկերական խաղում (1:1)՝ 46-րդ րոպեին փոխարինման դուրս գալով Տարաս Ստեպանենկոյի փոխարեն։ 2021 թվականի հունիսի 1-ին գլխավոր մարզիչ Անդրեյ Շևչենկոյի կողմից ընդգրկվել է Ուկրաինայի հավաքականի պաշտոնական հայտացուցակում՝ մասնակցելու Եվրոպայի 2020 թվականի առաջնության հանդիպումներին։

Ուկրաինայի երիտասարդական հավաքականի կազմում (մինչև 21 տարեկան) մասնակցել է 2023 թվականի Եվրոպայի երիտասարդական թիմերի ֆուտբոլի առաջնությանը, որտեղ թիմը հասել է կիսաեզրափակիչ։ Դարձել է մրցաշարի լավագույն ռմբարկու։

2023 թվականի հոկտեմբերի 14-ին Եվրոպայի 2024 թվականի առաջնության ընտրական փուլի՝ Հյուսիսային Մակեդոնիայի հետ խաղում, Ուկրաինայի ազգային հավաքականի կազմում աչքի է ընկել իր մեկնարկային գոլով։

2024 թվականի Եվրոպայի ֆուտբոլի առաջնության մասնակից։ Մասնակցել է Ուկրաինայի հավաքականի բոլոր երեք հանդիպումներին։

## Ձեռքբերումներ
### Թիմային

; «Շախտյոր» (Դոնեցկ)

* Ուկրաինայի չեմպիոն (2)՝ 2022/23
* 2023/24 Ուկրաինայի գավաթի գավաթակիր՝ 2023/24

; Ուկրաինայի հավաքական

* Եվրոպայի երիտասարդական առաջնության բրոնզե մեդալակիր՝ 2023

### Անձնական
* Ուկրաինայի առաջնության լավագույն երիտասարդ ֆուտբոլիստ՝ 2022/23
* Եվրոպայի երիտասարդական առաջնության լավագույն ռմբարկու՝ 2023
* Ուկրաինայի առաջնության տարվա ֆուտբոլիստ (2)՝ 2023, 2024
* «Շախտյորի» Տարվա լավագույն ֆուտբոլիստ՝ 2023
* «Շախտյորի» մրցաշրջանի լավագույն ֆուտբոլիստ (2)՝ 2022/23, 2023/24
* «Շախտյորի» ամսվա լավագույն ֆուտբոլիստ (6)՝ 2023 թվականի մարտ, 2023 թվականի սեպտեմբեր, 2023 թվականի հոկտեմբեր, 2023 թվականի նոյեմբեր, 2024 թվականի մարտ, 2024 թվականի մայիս
* Ուկրաինայի «Ոսկե տաղանդ» մրցանակի դափնեկիր՝ 2023

## Վիճակագրություն
### Միջազգային
2024 թվականի մայիսի 5-ի դրությամբ

### Հանդիպումներ ազգային հավաքականում
2024 թվականի ապրիլի 1-ի դրությամբ՝

Ընդհանուր՝ 14 խաղ, 1 գոլ / 8 հաղթանակ, 4 ոչ-ոքի, 2 պարտություն:

## Անձնական կյանք
Կինը Ելիզավետա Պերեդնայան է: 2022 թվականի ապրիլի 16-ին ծնվել է դուստրը։

## Ծանոթագրություններ

## Արտաքին հղումներ
* 
* Профиль на официальном сайте ФК «Шахтёр» Донецк

 
Կատեգորիա:Շախտյոր Դոնեցկի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Ուկրաինայի հավաքականի ֆուտբոլիստներ
Կատեգորիա:Ուկրաինացի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ